Antełao

El monte Antełao el xe famoxo par èsare ła seconda çima de łe Dołomiti, coi soi 3.263 meri, ma el xe ła prima par el raporto intrà altezza e sviłupo orizontałe del zòcoło chel no sùpara mìa i quatro chiłòmeri de diàmetro. Łu el costituise un dei prinçipałi grupi de łe Dołomiti bełunexi. Par ła soa altessa, el xe ciamà el "Re de łe Dołomiti".

L'Antełao el xe ła çima pì alta del Cador, un poderoxo insiem piramidałe, articołà en gołe e camini verticałi en tuti i versanti, co ła prexensa del secondo giazaro par estension de łe Dołomiti. I du giazari i se trova quaxi interamente inte el comun de Całalzo, chel xe rifornìo da łe łore aque.
Pur inte ła soa sostansiałe unitariedà, ła caraterìstega e ùnega montagna, vixìbiłe da granda distansa, ła 'sume fixionomìe difarenti inte i deversi versanti.

Ła çima ła xe stà ragiunta par ła prima volta inte el 1850 dal cazador sanvitexe Matteo Ossi, chel gà ripetuo l'inprexa conpagnando l'austriaco Paul Grohmann, grando alpinista del'època, en veta.
Par ła soa storia alpinìstega, l'Antełao el xe na montagna del'Oltrechiusa e de San Vito de Cador, anca 'ntel'imaginario comun.

Antełao
Categoria:Pàjine co erori inte łe mape